open-index/open-wikipedia-markdown huggingface dataset:
சார்லசு அட்வுட் கோபோய்ட்

**சார்லசு அட்வுட் கோபோய்ட்** (*Charles Atwood Kofoid*)(11 அக்டோபர் 1865 &#x2013; 30 மே 1947) என்பவர் அமெரிக்க விலங்கியல் நிபுணர் ஆவார். இவர் கடல்சார் புரோட்டோசோவான்களை சேகரித்து வகைப்படுத்தியதில் பெயர் பெற்றவர்.

கோபோய்ட் ஐரோப்பாவின் உயிரியல் நிலையங்கள் பற்றிய எழுதியுள்ளார்.

## மேற்கோள்கள்

## வெளி இணைப்புகள்
*Kofoid, Charles A. (Charles Atwood) Papers at The Bancroft Library
*Charles Atwood Kofoid Papers, SMC 24. Special Collections & Archives, UC San Diego Library.
*National Academy of Sciences Biographical Memoir

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1947 இறப்புகள்
பகுப்பு:1865 பிறப்புகள்
1971 கோலாலம்பூர் வெள்ளம்

**1971 கோலாலம்பூர் வெள்ளம்** (1971 Kuala Lumpur floods) மலேசியாவில் 1971 ஆம் ஆண்டு சனவரி மாதம் ஏற்பட்ட மிகப்பெரிய ஒரு பேரழிவு நிகழ்வாகும். கடுமையான பருவ மழையின் விளைவாக இவ்வெள்ளப் பெருக்கு ஏற்பட்டது. இதனால் கிளாங்கு, பாட்டு, மற்றும் கோம்பாக் நதிகளில் அபாய அளவைத்தாண்டி வெள்ளம் பெருகியது. 32 பேர் இப்பேரழிவினால் கொல்லப்பட்டனர். 180,000 பேர் பாதிக்கப்பட்டனர். மலேசியப் பிரதமர் துன் அப்துல் இரசாக் மேற்கு மலேசியாவில் தேசிய பேரிடர் நிலையை அறிவித்தார். 

1926 ஆம் ஆண்டுக்குப் பிறகு மலேசியாவில் ஏற்பட்ட மிகப்பெரிய வெள்ளம் என 1971 கோலாலம்பூர் வெள்ளம் கருதப்பட்டது. இவ்வெள்ளத்தின் விளைவாக கோலாலம்பூர் வெள்ளத் தணிப்புத் திட்டம் அமைக்கப்பட்டது.

## மேற்கோள்கள்

## மேலும் வாசிக்க
* Chronicles of Malaysia (1957-2007)

பகுப்பு:மலேசியாவில் வெள்ளப்பெருக்கு
பசந்த குமார் தாசு

**பசந்த குமார் தாசு** (*Basanta Kumar Das*)(21 நவம்பர் 1899 - 6 ஏப்ரல் 1957) என்பவர் இந்திய மீன்வள விலங்கியல் நிபுணர் ஆவார். இவர் காற்றைச் சுவாசிக்கும் மீன்களைப் பற்றி ஆய்வு செய்துள்ளார். ஐதராபாத்திலுள்ள உசுமானியா பல்கலைக்கழகத்தில் விலங்கியல் பேராசிரியராகப் பணியாற்றினார்.

## வாழ்க்கை மற்றும் வேலை
தாசு மேற்கு வங்காளம், வர்தமான் மாவட்டத்தில் உள்ள கங்கூரில் பிறந்தார். இவர் முயர் மத்திய கல்லூரியில் சேர்ந்து 1918-ல் *எம். எஸ்.* பட்டம் பெறுவதற்கு முன்பு அலகாபாத்தில் உள்ள அரசுப் பள்ளியில் பயின்றார். இவர் 1920-ல் அலகாபாத் பல்கலைக்கழகத்தில் விரிவுரையாளரானார். வெளிநாட்டில் படிக்க உத்தரப் பிரதேச மாநில உதவித்தொகை பெற்றார். இவர் இம்பீரியல் கல்லூரியில் சேர்ந்தார். இங்கு ஈ. டபுல்யூ. மெக்பிரைடின் வழிகாட்டுதலின் கீழ் காற்றைச் சுவாசிக்கும் மீன்கள் குறித்து ஆய்வுகள் மேற்கொண்டார். 1926-ல் இலண்டன் பல்கலைக்கழகத்தில் அறிவியல் முனைவர் பட்டம் பெற்றார். பின்னர் கல்கத்தா பல்கலைக்கழகத்தில் (1926-31) விலங்கியல் பேராசிரியரானார். இதன் பின்னர் உஸ்மானியா பல்கலைக்கழகத்தில் (1931-52) பணியில் சேர்ந்தார். இவர் 1953 முதல் இறக்கும் வரை மீன்வள பிரிவு இயக்குநராக இருந்தார். ஐதராபாத் மிருகக்காட்சிசாலையின் திட்டமிடலிலும் ஈடுபட்டுள்ளார். 1940-ல் இந்திய அறிவியல் மாநாட்டின் விலங்கியல் பிரிவுக்கு இவர் தலைமை தாங்கினார். 1931-ல் இம்பீரியல் கல்லூரியின் கக்சிலி நினைவுப் பரிசைப் பெற்றார் .

## மேற்கோள்கள்

## வெளி இணைப்புகள்

* INSA சுயசரிதை
பகுப்பு:இந்திய விலங்கியலாளர்கள்
பகுப்பு:1957 இறப்புகள்
பகுப்பு:1899 பிறப்புகள்
அன்னமய்யா மாவட்டம்

**அன்னமய்யா மாவட்டம்** (**Annamayya district**) ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிடம் மதனப்பள்ளி நகரம் ஆகும். சித்தூர் மாவட்டத்தின் மதனப்பள்ளி வருவாய் கோட்டம், ஒய் எஸ் ஆர் கடப்பா மாவட்டத்தின் ராயச்சோட்டி வருவாய் கோட்டம் மற்றும் புதிதாக நிறுவப்பட்ட ராஜம்பேட் வருவாய் கோட்டத்தின் பகுதிகளைக் கொண்டு 4 ஏப்ரல் 2022 அன்று அன்னமாச்சாரியார் நினைவாக அன்னமய்யா மாவட்டம் நிறுவப்பட்டது. 

7,951 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 16,97,308, ஆகும். 
thumb|மண்டல்கள்

## மாவட்ட நிர்வாகம்
alt=மண்டல்கள்|thumb|மண்டல்கள்

இம்மாவட்டம் 3 வருவாய் கோட்டங்களையும், 30 மண்டல்களையும், 462 வருவாய் கிராமங்களைக் கொண்டது. மேலும் இம்மாவட்டம் ராஜம்பேட், ராயச்சோட்டி மற்றும் மதனப்பள்ளி என 3 நகராட்சிகளையும் கொண்டது.
### மண்டல்கள்

### அரசியல்
thumb|சட்டப் பேரவையின் தொகுதிகள் (2008-2014)
இடது|thumb|மக்களவை தொகுதிகள் (2008-2014)
thumb|சட்டப் பேரவையின் தொகுதிகள் (2014-)
இடது|thumb|மக்களவை தொகுதிகள் (2014-)

இம்மாவட்டம் ராஜம்பேட்டை மக்களவைத் தொகுதி மற்றும் 7 சட்டமன்றத் தொகுதிகளையும் கொண்டுள்ளது. 

## இதனையும் காண்க
* ஆந்திரப் பிரதேச மாவட்டங்களின் பட்டியல்

## மேற்கோள்கள்

## வெளி இணைப்புகள்
* அன்னமய்யா மாவட்டத்தின் இணையதளம்
* அன்னமய்யா மாவட்டத்தின் வரைபடம்

 

பகுப்பு:ஆந்திரப் பிரதேசத்தில் உள்ள மாவட்டங்கள் 
அன்னமய்யா மாவட்டம்
பெல்ஜியம் அரச பூச்சியியல் சங்கம்

**பெல்ஜியம் அரச பூச்சியியல் சங்கம்** (*Royal Belgian Entomological Society*) என்பது பெல்ஜியத்தின் பிரசெல்சினை அடிப்படையாகக் கொண்ட ஆராய்ச்சியாளர் சமூகமாகும். இது பூச்சியியல் ஆய்வுக்காக அர்ப்பணிக்கப்பட்டுள்ளது. இச்சங்கம் 9 ஏப்ரல் 1855-ல் நிறுவப்பட்டது.

இச்சமூகத்தின் மூலம் செய்திமடல், *பெல்ஜியன் ஜர்னல் ஆப் என்டமாலஜி* (பெல்ஜிய பூச்சியியல் ஆய்விதழ்) மற்றும் தி *மெமோயர்சு* எனும் வெளியீடுகள் வெளியிடப்படுகின்றன.

இச்சங்கத்தின் முதல் தலைவர் எட்மண்ட் டி செலிஸ் லாங்சாம்ப்சு (1813-1900) ஆவார்.

## வெளி இணைப்புகள்
* அதிகாரப்பூர்வ தளம், டச்சு, பிரஞ்சு மற்றும் ஆங்கிலம் ஆகியவற்றின் கலவையில். தளத்தில் *[http://www.srbe-kbve.be/cm/belgian-journal-entomology-online பெல்ஜியன் ஜர்னல் ஆஃப் என்டமாலஜி ஆன்லைன்]* அடங்கும்.

## மேற்கோள்கள்

பகுப்பு:பூச்சியியல்
பகுப்பு:பெல்ஜியம்
மினர்வராயா மராத்தி

**மினர்வராயா மராத்தி** (*Minervarya marathi*) என்பது இந்தியாவின் மகாராட்டிராவைப் பூர்வீகமாகக் கொண்ட தவளைச் சிற்றினமாகும். இது நெல் வயல்கள் மற்றும் புல்வெளிகள் போன்ற நீர் நிறைந்த பகுதிகளுக்கு அருகில் வாழ்கின்றது. இந்திய விலங்குகள் கணக்கெடுப்பு நிறுவனம் மற்றும் சாவித்ரிபாய் பூலே புனே பல்கலைக்கழக ஆராய்ச்சியாளர்களால் இந்த இனம் கண்டுபிடிக்கப்பட்டது.

## சொற்பிறப்பியல்
இத்தவளைக் கண்டுபிடிக்கப்பட்ட இடத்தின், உள்ளூர் மொழியான மராத்தியின் பெயரால் இத்தவளைக்குப் பெயரிடப்பட்டுள்ளது.

## மேற்கோள்கள்

பகுப்பு:தவளைகள்
ஏலூரு மாவட்டம்

**ஏலூரு மாவட்டம்** (**Eluru district**), ஆந்திரப் பிரதேசத்தின் 26  மாவட்டங்களில் ஒன்றாகும். இதன் நிர்வாகத் தலைமையிட நகரம் ஏலூரு ஆகும்.  மேற்கு கோதாவரி மாவட்டத்தின்  ஏலூரு வருவாய் கோட்டம், *ஜெங்கரெட்டிகுடேம்* வருவாய் கோட்டம் மற்றும் கிருஷ்ணா மாவட்டத்தின் *நுஸ்வித்* வருவாய் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.
## மக்கள் தொகை பரம்பல்
6411.56 சதுர கிலோ மீட்டர் பரப்பளவு கொண்ட ஏலூரு மாவட்டத்தின் மொத்த மக்கள் தொகை 16,18,288 ஆகும். இதன் மக்கள் தொகையில் பட்டியல் சமூகத்தவர்கள்  4,38,087  (21.87 %) உள்ளனர். இதன் எழுத்தறிவு  71.44% ஆகும்.
## புவியியல்
6,679 சதுர கிலோ மீட்டர் பரப்பளவு கொண்ட ஏலூரு மாவட்டத்தின் வடக்கில் கம்மம் மாவட்டம் மற்றும் அல்லூரி சீதாராம இராஜு மாவட்டம், தெற்கில் மேற்கு கோதாவரி மாவட்டம் மற்றும்  கொனசீமா மாவட்டம், கிழக்கில் கிழக்கு கோதாவரி மாவட்டம் மற்றும் மேற்கில் கோதாவரி ஆறும் எல்லைகளாகக் கொண்டுள்ளது.

## மாவட்ட நிர்வாகம்
ஏலூரு மாவட்டம் ஏலூரு, ஜெங்கரெட்டிகுடேம் மற்றும் முழிவீடு என 3 வருவாய்க் கோட்டங்களாகவும், 28 மண்டல்களாகப் பிரிக்கப்பட்டுள்ளது. இம்மாவட்டத்தில் ஏலூரு மாநகராட்சி உள்ளது. இம்மாவட்டத்தில் 624 கிராமங்கள் உள்ளது.

### மண்டல்கள்
ஏலூரு வருவாய் கோட்டம் 13 மண்டல்களையும், ஜங்காரெட்டிகூடம்  வருவாய் கோட்டம் 10 மண்டல்களையும், நுசிவீடு வருவாய் கோட்டம் 6 மண்டல்களையும் கொண்டுள்ளது.

## அரசியல்
ஏலூரு மாவட்டத்தில் ஏலூரு மக்களவைத் தொகுதி]]யும், 7 சட்டமன்றத் தொகுதிகளையும் கொண்டுள்ளது. அவைகள்:

*உங்குட்டூர்
*தெந்தலூர்
*ஏலூர்
*போலவரம்
*சிந்தலபூடி
*நூஜிவீடு
*கைகலூர்  
## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
*ஏலூரு மாவட்த்தின் இணையதளம்
*  ஏலூரு மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
ஏலூரு மாவட்டம்
நீள் கிளைத்தூண்டில்

**நீள் கிளைத்தூண்டில்** என்பது வணிக ரீதியான மீன்பிடி சாதனம் ஆகும், இது தண்ணீருக்குள் செங்குத்தாக அமைக்கப்பட்ட நீண்ட மீன்பிடி வரிசையைக் கொண்டதாகும். நீளமாக இருக்கும் இந்த தூண்டில் அமைப்பில் கிளைகளாக பல கொக்கிகள் இருக்கும்.

நீள் கிளைத்தூண்டில் நீருக்கடியில் பாறைகளின் கீழே அல்லது நீர் நெடுவரிசையில் அமைக்கப்படலாம். இவற்றில் கீழே ஒரு எடையும் மற்றும் மேலே ஒரு மிதவையையும் கொண்டிருக்கும்.

## மேற்கோள்கள்

பகுப்பு:மீன்பிடித்தல்
பாபட்லா மாவட்டம்

**பாபட்லா மாவட்டம்** (**Bapatla district**) ஆந்திரப் பிரதேச மாநிலத்தில் 26 மாவட்டங்களில் ஒன்றாகும். இதன் நிர்வாகத் தலைமையிடம் பாபட்லா நகரம் ஆகும். குண்டூர் மாவட்டத்தின் பாபட்லா வருவாய் கோட்டம் மற்றும் பிரகாசம் மாவட்டத்தின் சிராலா வருவாய்க் கோட்டப் பகுதிகளைக் கொண்டு, புதிய பாபட்லா மாவட்டம் 4 ஏப்ரல் 2022 அன்று நிறுவப்பட்டது.

## மாவட்ட நிர்வாகம்
பாபட்லா மாவட்டம் பாபட்லா மற்றும் சிராலா எனும் இரண்டு வருவாய் கோட்டங்களாகவும், கோட்டங்களை 25 மண்டல்களாகப் பிரிக்கப்பட்டுள்ளது.

### மண்டல்கள்

### அரசியல்
இம்மாவட்டத்தில் உள்ள பாபட்லா மக்களவைத் தொகுதியில் கீழ் கண்ட 6 சட்டமன்றத் தொகுதியில் உள்ளது.
*வேமூர் சட்டமன்றத் தொகுதி (208) (தலித்)
*ரேபள்ளி சட்டமன்றத் தொகுதி (209)
*பாபட்லா சட்டமன்றத் தொகுதி (211)
*பருச்சூர் சட்டமன்றத் தொகுதி (223)
*அத்தங்கி சட்டமன்றத் தொகுதி (224)
*சீராலா சட்டமன்றத் தொகுதி (225)

## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
* பாபட்லா மாவட்ட இணையதளம்
*  பாபட்லா மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
பாபட்லா மாவட்டம்
பாலநாடு மாவட்டம்

**பாலநாடு மாவட்டம்** (**Palnadu district**) இந்தியாவின் ஆந்திரப் பிரதேச மாநிலத்தின் 26  மாவட்டங்களில் ஒன்றாகும். இதன் நிர்வாகத் தலைமையிடம் நரசராபேட்டை நகரம் ஆகும். குண்டூர் மாவட்டத்தின் நரசராபேட்டை வருவாய் கோட்டம் மற்றும்  குர்ஜாலா வருவாய்க் கோட்டங்களின் பகுதிகளைக் கொண்டு 04 ஏப்ரல் 2022 அன்று பாலநாடு மாவட்டம் நிறுவப்பட்டது.

280 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை  20,41,723 ஆகும். 22% மக்கள் நகர்புறததில் வாழ்கின்றனர். இத எழுத்தற்வு 53.19% ஆகும்.
## மாவட்ட நிர்வாகம்
பாலநாடு மாவட்டம் நரசராபேட்டை வருவாய் கோட்டம் மற்றும்  குர்ஜாலா வருவாய்க் கோட்டங்களையும், 28 மண்டல்களையும், 366 கிராமங்களையும் கொண்டது. இம்மாவட்டத்தில் நரசராபேட்டை மாநகராட்சி உள்ளது.

### மண்டல்கள்

### அரசியல்
பாலநாடு மாவட்டம் நரசராவுபேட்டை மக்களவைத் தொகுதியும், 7 சட்டமன்றத் தொகுதிகளையும் கொண்டுள்ளது. அவைகள்:

#பெதகூரபாடு சட்டமன்றத் தொகுதி (204)
#சிலகலூரிபேட்டை சட்டமன்றத் தொகுதி (215)
#நரசராவுபேட்டை சட்டமன்றத் தொகுதி (216)
#சத்தெனபள்ளி சட்டமன்றத் தொகுதி (217)
#வினுகொண்டா சட்டமன்றத் தொகுதி (218)
#குரஜாலா சட்டமன்றத் தொகுதி (219)
#மாச்செர்லா சட்டமன்றத் தொகுதி (220)

## இதனையும் காண்க
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
* பாலநாடு மாவட்டத்தின் இணையதளம்
* பாலநாடு மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
பாலநாடு மாவட்டம்
மினர்வராயா நிக்கோபாரியென்சிசு

**''மினர்வராய நிக்கோபாரியென்சிசு** (Minervarya nicobariensis*), நிக்கோபார் தவளை அல்லது நிக்கோபார் மட்டைப்பந்து-தவளை என்பது இந்தியாவின் [[நிக்கோபார் தீவுகள்|நிக்கோபார் தீவுகளில்]] மட்டும் காணப்படும் [[தவளை|தவளைச்]] [[இனம் (உயிரியல்)|சிற்றினமாகும்]]. கடந்த காலத்தில் இது அண்டை தீவான [[அந்தமான் தீவுகள்|அந்தமான் தீவுகளில்]] காணப்பட்ட *பெஜெர்வர்யா அந்தமனென்சிசு'' சிற்றினமாகக் கருதப்பட்டது, ஆனால் தற்போது இது தனிச் சிற்றினமாக வகைப்படுத்தப்பட்டுள்ளது. இதனுடைய பரவல் நிக்கோபார் தீவுகளின் மத்திய மற்றும் வடக்கு பகுதிகளில் மட்டுப்படுத்தப்பட்டுள்ளது. குறிப்பாக கார் நிக்கோபார் தீவில் இது ஒப்பீட்டளவில் பொதுவானதாகக் காணப்படுகிறது. இதன் விருப்பமான வாழ்விடம் புல்வெளிகளாகும். இங்கு இந்தச் சிற்றினம், மழைநீர் குட்டைகளில் இனப்பெருக்கம் செய்கின்றன. கார் நிக்கோபாரில், இது கடலோர ஈரநிலங்களிலும், புதிதாக அழிக்கப்பட்ட வனப் பரப்புகளிலும் காணப்படுகின்றன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:நிக்கோபர் அகணிய உயிரிகள்
பகுப்பு:தவளைகள்
நந்தியால் மாவட்டம்

**நந்தியால் மாவட்டம்** (**Nandyal district**) ஆந்திரப் பிரதேசத்தின் 26  மாவட்டங்களில் ஒன்றாகும். இதன் நிர்வாகத் தலைமையிடம் நந்தியால் நகரம் ஆகும். இம்மாவட்டம் கர்நூல் மாவட்டத்தின்  நந்தியால் வருவாய் கோட்டம், *துரோணாச்சலம்* எனும் *தோனே வருவாய் கோட்டம்* மற்றும் *அத்மக்கூர்* வருவாய் கோட்டங்களின் பகுதிகளை கொண்டு 5 ஏப்ரல் 2022 அன்று புதிதாக நிறுவப்பட்டது.

9,681  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 17.82 இலட்சம் ஆகும்.
## மாவட்ட நிர்வாகம்
இம்மாவட்டம் 3 வருவாய்க் கோட்டங்களாகவும், 29 மண்டல்களாகவும் பிரிக்கப்பட்டுள்ளது. இம்மாவட்டத்தில் நந்தியால்,  **நந்திகோட்குர்**, **அள்ளகட்ட்டா**, ஆத்மக்கூர்  என 4 நகராட்சிகளும், 457 கிராம ஊராட்சிகளும், *பெத்தம்செர்லா* எனும் பேரூராட்சியும் கொண்டது.
### மண்டல்கள்

### அரசியல்
நந்தியால் மாவட்டம் நந்தியால் மக்களவைத் தொகுதி மற்றும் 7 சட்டமன்றத் தொகுதிகளையும் கொண்டது. அவைகள்:

* ஆள்ளகட்டா சட்டமன்றத் தொகுதி 
* நந்திகோட்கூர் சட்டமன்றத் தொகுதி - (தலித்துகளுக்கு ஒதுக்கப்பட்டது)
* பாண்யம் சட்டமன்றத் தொகுதி
* நந்தியால் சட்டமன்றத் தொகுதி
* பங்கனப்பள்ளி சட்டமன்றத் தொகுதி
* ஸ்ரீசைலம் சட்டமன்றத் தொகுதி
* தோனே சட்டமன்றத் தொகுதி

## இதனையும் காண்க
* பங்கனப்பள்ளி மாம்பழம்
* ஆந்திரப் பிரதேச மாவட்டங்களின் பட்டியல்
## மேற்கோள்கள்

## வெளி இணைப்புகள்
* நந்தியால் மாவட்டத்தின் இணையதளம்
* நந்தியால் மாவட்டத்தின் வரைபடம்

பகுப்பு:ஆந்திரப் பிரதேசத்தில் உள்ள மாவட்டங்கள்
மினர்வராயா சியாங்மையென்சிசு

***மினர்வராயா சியாங்மையென்சிசு*** (*Minervarya chiangmaiensis*), பொதுவாக சியாங் மாய் மழை-குளத் தவளை என்று அழைக்கப்படுகிறது. இது டைக்ரோக்ளோசிடே குடும்பத்தில் உள்ள ஓர் தவளைச் சிற்றினம் ஆகும். வட தாய்லாந்தின் தெற்கு சியாங் மாய் மாகாணம், ஓம்கோய் மாவட்டத்தில் உள்ள பான் மோன்ஜோங்கில் ஒற்றை மாதிரி சேகரிக்கப்பட்டது.

## ஆதாரங்கள்

பகுப்பு:தவளைகள்
மினர்வராயா அக்ரிகோலா

***மினர்வராயா அக்ரிகோலா*** (*Minervarya agricola*)(பொது பெயர்: **பொதுவான இந்திய மட்டைப்பந்து தவளை**) என்பது இந்தியத் துணைக்கண்டத்தைத் பூர்வீகமாகக் கொண்ட தவளைச் சிற்றினமாகும். இதனுடைய பரந்த பரம்பல் *மி. கிரானோசா* மற்றும் *ஜகெரானா சிஹாட்ரென்சிசு*  என இச்சிற்றினம் முன்னர் அடையாளம் காணப்பட்டது. பின்னர் இந்த சிற்றினம் 2019-ல் தனிச் சிற்றினமாக வகைப்படுத்தப்பட்டது.

## பரவல்
இது இந்தியத் துணைக்கண்டத்தில் பரவலாகக் காணப்படும் சிற்றினமாகும். இவை இந்தியா, இலங்கை மற்றும் நேபாளத்தில் காணப்படுகிறது. 

## சூழலியல்
இது வெள்ளம் சூழ்ந்த வயல்வெளிகள் மற்றும் சமவெளிகளில் மனிதர்கள் வசிக்கும் இடங்கள் முதல் மலைகளில் உள்ள ஈரமான காடுகள் வரை பரவலான வாழ்விடங்களை இவை ஆக்கிரமித்துள்ளன.

## மேற்கோள்கள்

பகுப்பு:தவளைகள்
மினர்வராயா அந்தமானென்சிசு

**மினர்வராயா அந்தமானென்சிசு** (*Minervarya andamanensis*), பொதுவாக அந்தமான் தவளை, கசுகொட்டை-பழுப்பு தவளை, அல்லது அந்தமான் மரு தவளை என்று அழைக்கப்படுவது, இந்தியாவில் அந்தமான் தீவுகளில் மட்டுமே காணப்படும் தவளைச் சிற்றினமாகும். இது *லிம்னோனெக்டெசு லிம்னோகாரிசு* தவளையினை ஒத்த சிற்றினமாகக் கருதப்பட்டது. ஆனால் இப்போது இது தனிச் சிற்றினமாகக் கருதப்படுகிறது. மேற்கு தாய்லாந்தில் இதனுடன் தொடர்புடைய, பெயரிடப்படாத சிற்றினம் ஒன்றும் காணப்படுகிறது.

## மேற்கோள்கள்

பகுப்பு:அகணிய உயிரிகள்
பகுப்பு:தவளைகள்
மினர்வராயா மாடெசுடா

**''மினர்வராயா மாடெசுடா** (Minervarya modesta)* என்பது டைக்ரோக்ளோசிடே குடும்பத்தில் உள்ள தவளைச் சிற்றினங்களுள் ஒன்றாகும். இது [[இந்தியா|இந்தியாவின்]] [[கருநாடகம்|கர்நாடக மாநிலத்தில்]] [[சிமோகா மாவட்டம்|சிமோகா மாவட்டத்தின்]] ஜோக் என்ற இடத்தில் காணப்படுகிறது. இது இப்பகுதியில் மட்டுமே காணப்படும் [[அகணிய உயிரி|அகணிய உயிரியாகும்]]. 

== ஆதாரங்கள் ==


* ராவ், 1920 : *சில தென்னிந்திய பாட்ராசியன்கள்'' . பாம்பே நேச்சுரல் ஹிஸ்டரி சொசைட்டியின் ஜர்னல், vol. 27, p. 119-127 (  ).
* http://research.amnh.org/vz/herpetology/amphibia/Amphibia/Anura/Dicroglossidae/Dicroglossinae/Fejervarya/Fejervarya-modesta
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தவளைகள்
திபாங்கு அணை

**திபாங்கு அணை** (*Dibang Dam*) இந்தியாவின் அருணாச்சலப் பிரதேசத்தில் உள்ள திபாங்கு பள்ளத்தாக்கு மாவட்டத்தில் அமைக்கத் திட்டமிடப்பட்டுள்ளது. கற்காரை புவியீர்ப்பு வகை அணையாக இது கட்டப்படும். இவ்வாறு கட்டப்பட்டால், இது இந்தியாவின் மிகப்பெரிய அணையாகத் திகழும். 288 மீட்டர் (945 அடி) உயரமுள்ள உலகின் மிக உயரமான கற்காரை புவியீர்ப்பு அணையாகவும் சிறப்பு பெறும்.  3,000 மெகாவாட் வரை நீர்மின்சாரத்தை வழங்கவும், திபாங் பள்ளத்தாக்கில் வெள்ளத்தை கட்டுப்படுத்தவும் திபாங் அணை உதவும்.

## வரலாறு
திபாங்கு அணைக்கான அடிக்கல் 2008 ஆம் ஆண்டு சனவரி மாதம் 31 அன்று பிரதமர் மன்மோகன் சிங்கால் நாட்டப்பட்டது. ஆனால், இத்திட்டத்தின் கட்டுமானப் பணிகள் இன்னும் தொடங்கப்படவில்லை. 2013 ஆம் ஆண்டில்  சுற்றுச்சூழல் மற்றும் வன அமைச்சகம் இத்திட்டத்தின் விண்ணப்பத்தை நிராகரித்தது.  ஆனால் தேசிய நீர் மின்னாற்றல் ஆணையம் விண்ணப்பத்தை  2014 ஆம் ஆண்டு மீண்டும் சமர்ப்பித்தது. மேலும் அணை தன் தற்காலிக எதிர்மறையான சுற்றுச்சூழல் தாக்கங்கள் மற்றும் இடு மிசுமி பழங்குடியின மக்களின் கட்டாய இடமாற்றம் போன்ற காரணங்களுக்காக  உள்ளூர் மற்றும் பன்னாட்டு அமைப்புகளின் எதிர்ப்பின் கீழ் உள்ளது.

மோடி அரசாங்கம் 2019 ஆம் ஆண்டு அணை கட்டும்  திட்டத்திற்கு புதுப்பிக்கப்பட்ட அனுமதியை வழங்கியது. வெள்ளக் கட்டுப்பாடும், மின் உற்பத்தியும் திட்டத்தின் முக்கிய நோக்கங்களாகும். 2020 ஆம் ஆண்டு நிலவரப்படியும் அசாம், அருணாசலப் பிரதேசப்  பகுதிகளில் உள்ள இரண்டு பெரிய அணை திட்டங்களான திபாங்கு மற்றும் தாழ் சுபன்சிரி ஆகிய இரு அணை திட்டங்களிலும் கட்ட்டுமான வேலைகள் முன்னேறவில்லை.

## மேற்கோள்கள்

## வெளியிணைப்புகள்
*Dibang Project at NHPC

பகுப்பு:அருணாச்சலப் பிரதேச அணைகள்
தம்புனான்

**தம்புனான்** என்பது (மலாய்: *Pekan Tambunan*; ஆங்கிலம்: *Tambunan Town*) மலேசியா, சபா மாநிலம், உட்பகுதி பிரிவு, தம்புனான் மாவட்டத்தின் தலைநகரம் ஆகும்.

கடசான்-டூசுன்; இனக் குழுவினர் 86 % பெரும்பான்மையாகக் கொண்ட நகரம். இந்தக் குழுவினருக்கு அடுத்து மலாய்க்காரர்கள், சீனர்கள் மற்றும் பிற பழங்குடியினர் உள்ளனர்.

சபா மாநிலத் தலைநகரான கோத்தா கினபாலுவில் இருந்து கிழக்கே 80 கி.மீ. தொலைவில்; கோத்தா கினாபாலு - தம்புனான் - கெனிங்காவ் நெடுஞ்சாலையால் இணைக்கப்பட்டு உள்ளது. ரானாவ் நகருக்கு தெற்கே 48 கி.மீ. மற்றும் கெனிங்காவ் நகரில் இருந்து வடக்கே 48 கி.மீ. தொலைவில் உள்ளது.

## பொது

சராசரியாக 750 மீட்டர் உயரத்தில், குரோக்கர் மலைத்தொடரின் ஒரு பகுதியாக இந்தப் பள்ளத்தாக்கு நகரம் அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது.

குரோக்கர் மலைத்தொடரின் பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன. தம்புனான் நகரைச் சுற்றிலும் அடர்ந்த மூங்கில் காடுகள் உள்ளன.

இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.

## சொற்பிறப்பியல்

தம்புனான் எனும் பெயர் **தம்** "அடோன்" (*Tam* *adon") மற்றும் "கோம்* **புனான்** ("Gom* '"bunan*) எனும் வார்த்தைகளில் இருந்து பெறப்பட்டது. இரண்டு சொற்களும் இணைந்து "தம்புனான்" ஆனது.

## சுற்றுலா தளங்கள்
### மாட் சாலே நினைவகம்

கம்போங் தீபபார் *(Kampung Tibabar)* எனும் கிராமத்தில் நெல் வயல்களுக்கு நடுவில் மாட் சாலே நினைவகம் *(Mat Salleh Memorial)* அமைந்துள்ளது. மாட் சல்லே என்பவரின் நினைவாக மாநில அரசாங்கத்தால் கட்டப்பட்ட நினைவுச் சின்னமாகும்.

மாட் சாலே என்று நன்கு அறியப்பட்ட அவர், 19-ஆம் நூற்றாண்டின் பிற்பகுதியில் பிரித்தானிய வடக்கு போர்னியோ நிறுவனத்திற்கு *(British North Borneo Company)* எதிரான கிளர்ச்சிக்குத் தலைமை தாங்கினார்.

பிப்ரவரி 1, 1900-இல் பிரித்தானிய காவல்துறையினருடன் நடந்த துப்பாக்கிச் சண்டையில் அவர் கொல்லப்பட்டார். மலேசியாவின் ஒரு பகுதியாக சபா  மாறிய பிறகு, மாட் சாலே கொல்லப்பட்ட அதே இடத்தில் நினைவுச் சின்னம் அமைக்கப்பட்டது.

### ராபிலேசியா வனக் காப்பகம்

தம்புனான் அதன் லைகிங் *(Lihing)* மற்றும் தபாய் *(Tapai)* எனும் மதுபானத் தயாரிப்புகளுக்கு நன்கு அறியப்பட்டது. அவை சபாவின் கடாசான் மற்றும் டூசுன் மக்களால் பாரம்பரியமாக தயாரிக்கப்படும் அரிசிவகை மதுபானங்கள்.

தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் *(Rafflesia Forest Reserve)* உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது.

தம்புனானுக்குக் கிழக்கே சபாவின் இரண்டாவது உயரமான மலையான துருஸ்மாடி மலை *(Trus Madi)* (2642 மீட்டர்) அமைந்து உள்ளது.

## பொருளியல்

தம்புனான் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பாமாயில் தோட்டம், பொது ஊழியர் வேலைகள் செய்கிறார்கள். 2021 ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில்கள் எதுவும் இல்லை.

இந்த நகரம் கோத்தா கினபாலுவில் இருந்து சற்று தொலைவில் உள்ளதால் வளர்ச்சியின் தாக்கங்கள் குறைவு. தம்புனானில் இருந்து 40 கி.மீ. தொலைவில் உள்ள பெரிய நகரமான கெனிங்காவ் நகரின் வளர்ச்சியினால் இந்த நகரத்தின் வளர்ச்சி குன்றி உள்ளது.

## காலநிலை

## மேற்கோள்

## மேலும் காண்க

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
2,4,6- முக்குளோரோபென்சாயில் குளோரைடு

**2,4,6- முக்குளோரோபென்சாயில் குளோரைடு** (*2,4,6-Trichlorobenzoyl chloride*) C7H2Cl4O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். யாமாகுச்சி வினையாக்கி என்ற பெயராலும் இது அழைக்கப்படுகிறது. குளோரினேற்றம் செய்யப்பட்ட அரோமாட்டிக் சேர்மமான இது பல்வேறு கரிம வேதியியல் தொகுப்பு வினைகளில் பயன்படுத்தப்படுகிறது.

யாமாகுச்சி எசுத்தராக்கல் வினையில் 2,4,6- முக்குளோரோபென்சாயில் குளோரைடு ஒரு முதன்மையான வினைப்பொருளாகும். 
## மேற்கோள்கள்


பகுப்பு:அரோமாட்டிக் சேர்மங்கள்
கெராங்கு கிராமம்

**கெராங்கு கிராமம்** (*Kerang Village*) இந்தியாவின் அருணாச்சல பிரதேசத்தின் மேற்கு சியாங் மாவட்டத்தில் இருக்கும்  ஒரு சிறிய கிராமம் ஆகும். 
## அமைவிடம்
கெராங்கு கிராமம் மாவட்டத் தலைமையகத்திலிருந்து வடக்கே 34 கிமீ தொலைவிலும், மாநிலத் தலைநகர் இட்டாநகரில் இருந்து 205 கிமீ தொலைவிலும் அமைந்துள்ளது.

## தீ விபத்து
12 நவம்பர் 2014 ஆம் ஆண்டு நவம்பர் மாதம் 12 ஆம் தேதியன்று அதிகாலை 1.30 மணியளவில் ஏற்பட்ட தீ விபத்தில் சுமார் 70 வீடுகள் எரிந்து நாசமானது. இந்நிகழ்வு பல குடும்பங்களை வீடற்றதாக ஆக்கியது. இந்த தீ விபத்தில் உயிர் சேதம் ஏதும் ஏற்படவில்லை ஆனால் பல கோடி ரூபாய் மதிப்புள்ள சொத்துக்கள் எரிந்து நாசமாகின. மக்களால் தங்கள் சொத்துக்கள் எதையும் எடுக்க முடியவில்லை. பசுமை முன்னோடி நகரமான இட்டாநகர் மற்றும் ஆதி பானே கெபாங் இளைஞர் பிரிவு போன்றவை  தீ விபத்தில் பாதிக்கப்பட்டவர்களுக்கு தன்னார்வ நன்கொடை முகாமை நடத்தியது. அருணாச்சல பிரதேச முதல்வர் நபம் துகி, அருணாச்சல பிரதேச கல்வி அமைச்சர் தபாங் தலோ மற்றும் பிற தலைவர்களும் பாதிக்கப்பட்டவர்களுக்கு சிறிதளவு பணத்தையும் அத்தியாவசியப் பொருள்கள் சிலவற்றையும் நன்கொடையாக அளித்தனர்.
## மேற்கோள்கள்

பகுப்பு:அருணாச்சலப் பிரதேச புவியியல்
ஜோ கிராவிட்சு

** ஜோ இசபெல்லா கிராவிட்ஸ்** () (பிறப்பு: திசம்பர் 1, 1988 )  என்பவர் அமெரிக்க நாட்டு நடிகை, பாடகர் மற்றும் வடிவழகி ஆவார். இவர் 2007 ஆம் ஆண்டில் நோ ரிசர்வேஷன்ஸ் என்ற காதல் நகைச்சுவைத் திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து 2011 இல் வெளியான மீநாயகன் திரைப்படமான எக்ஸ்-மென்: ஃபர்ஸ்ட் கிளாஸ் என்ற படத்தில் ஏஞ்சல் சால்வடோர் என்ற கதாபாத்திரத்தில் நடித்தார். இந்த திரைப்படத்தில் நடித்ததற்காக டீன் சாய்ஸ் விருது மற்றும் ஸ்க்ரீம் விருதுக்கான பரிந்துரைகளைப் பெற்றார். அதைத் தொடர்ந்து தி டைவர்ஜென்ட் சீரிஸில் (2014-2016) கிறிஸ்டினாவாகவும், ஃபென்டாஸ்டிக் பீஸ்ட்ஸ் திரைப்படத் தொடரில் (2016-2018) லெட்டா லெஸ்ட்ரேஞ்சாகவும் நடித்ததற்காக இவர் முக்கியமான நடிகை ஆனார்.

அதைத் தொடர்ந்து ஜெமினி (2017), கின் (2018), கிமி (2022) போன்ற  திரைப்படங்களில் நடித்துள்ளார். மேலும் 2022 ஆம் ஆண்டு வெளியான தி பேட்மேன் என்ற டிசி வரைகதை மீநாயகன் திரைப்படத்தில் கேட்வுமன் என்ற கதாபாத்திரத்திலும் நடித்துள்ளார்.

## மேற்கோள்கள்

## வெளிப்புற இணைப்புகள்
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:ஆப்பிரிக்க அமெரிக்க நடிகைகள்
பகுப்பு:அமெரிக்க யூதர்கள்
பகுப்பு:அமெரிக்க குரல் நடிகைகள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
மினர்வராயா பெண்டாலி

***மினர்வராயா பெண்டாலி*** (*Minervarya pentali*) அல்லது பெண்டலின் **மினர்வராயன் தவளை**, டைக்ரோக்ளோசிடே என்ற முட்கரண்டி-நாக்கு தவளை குடும்பத்தில் உள்ள ஓர் தவளைச் சிற்றினம் ஆகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரியாகும்.

## சொற்பிறப்பியல்
தாவர மரபியல் நிபுணரும், தில்லி பல்கலைக்கழகத்தின் முன்னாள் துணைவேந்தருமான தீபக் பெண்டலின் நினைவாக, இப்பல்கலைக்கழகத்தில் உயிரியல் அமைப்புமுறை ஆய்வகத்தை அமைப்பதில் இவர் செய்த உதவியை அங்கீகரிக்கும் வகையில், இந்த சிற்றினத்திற்கு *பெண்டாலி* என்று பெயரிடப்பட்டது.  *மினர்வராயா* என்ற பொதுவான பெயர் இலத்தீன் வார்த்தையான "*மினிமஸ்* " என்பதன் போர்ட்மாண்டோ ஆகும். இது "மிகச்சிறியது" என்று பொருள்படும். *மினர்வராயா*வின் சகோத பேரினம் *பெஜர்வராயா* ஆகும். இந்த பெயர் பண்டைய உரோமானிய தெய்வமான மினெர்வாவையும் குறிக்கிறது. தரையில் உள்ள சேற்றிலிருந்து திடீரென மேலே குதிக்கும் தவளைகளின் நடத்தை இத்தெய்வத்தை நினைவூட்டுகிறது. மினெர்வா, அவரின் தந்தையான வியாழனின் தலையிலிருந்து திடீரென வெடித்து, முழுமையாகக் கவசத்தைப் பெற்றதாக அறியப்படுகிறது.

## விளக்கம்
*மி. பெண்டாலி* மற்ற *மினர்வராயா* சிற்றினங்களை விட சிறியது. ஆண்களில் உடல் நீளம் 20 மி.மீ. நீளமும்; பெண் தவளையின் நீளம் 25 மி.மீ. ஆகும். தோல் மடிப்புகளுடன் புள்ளிகளுடன் காணப்படும். உடலின் மேல் பகுதி சாம்பல்-பழுப்பு நிறமாகவும், கரடு முரடாகக் காணப்படும். அதே சமயம் கீழ்ப் பகுதிகள் மென்மையாகவும் வெளிர் நிறமாகவும் இருக்கும். தொண்டை சதை நிறமானது, அழைப்பு இணைப்பு கருப்பு. மஞ்சள்-சாம்பல் கோடு பின்புறத்தின் நடுவில் செல்கிறது. ஆண்கள் சீரான இடைவெளியில் ஒலியினை உருவாக்குகின்றன.

## நடத்தை
### அழைப்பு
ஆண் *மி. பெண்டாலி* ஒரு துடிப்பான ஒலியினை உருவாக்குகிறது. இவை சீரான இடைவெளியில் மீண்டும் மீண்டும் ஒலிக்கின்றன. சராசரியாக 19 துடிப்புகளைக் கொண்ட ஒவ்வொரு அழைப்பும், ஒரு வினாடியில் ஐந்தில் ஒரு பங்கு வரை நீடிக்கும். மாலை 6 மணி முதல் இரவு 10 மணி வரை அழைப்புகள் செய்யப்படுகின்றன.

### இனப்பெருக்கம்
இனப்பெருக்க காலம் சூலை முதல் செப்டம்பர் வரை ஆகும். இந்த பருவத்தில், புல்வெளிகளிலும், நீர்நிலைகளைச் சுற்றியும் ஆண் தவளைகள் அதிக அளவில் கூடும்.

## பரவல் மற்றும் வாழ்விடம்
*மி. பெண்டாலி* மேற்குத் தொடர்ச்சி மலையின் தென்பகுதியில் மட்டுமே காணப்படுகின்றது. இங்கு இவை பரந்து விரிந்து கடல் மட்டத்திலிருந்து சுமார் 220 மீ உயரம் வரை காணப்படுகிறன. இதன் எல்லை வடக்கே கேரளாவின் கோழிக்கோடு மாவட்டத்திலிருந்து தெற்கே தமிழ்நாட்டின் கன்னியாகுமரி மாவட்டம் வரை பரவியுள்ளது. தவளைகள் தாவரங்கள் நிறைந்த வழியோரங்களிலும், தோட்டங்களிலும், பாசன வயல்களிலும் மற்றும் இயற்கை நீர் ஆதாரங்களுக்கு அருகிலும் காணப்படுகின்றன. இவை வனப்பகுதியிலிருந்து பதிவு செய்யப்படவில்லை.

## மேற்கோள்கள்
 
பகுப்பு:தவளைகள்
பகுப்பு:மேற்குத் தொடர்ச்சி மலையின் விலங்கினங்கள்
ராபிலேசியா வனக் காப்பகம்

**ராபிலேசியா வனக் காப்பகம்** (மலாய்: *Hutan Simpan Rafflesia*; ஆங்கிலம்: *Rafflesia Forest Reserve*) என்பது மலேசியா, சபா மாநிலம், உட்பகுதி பிரிவு, தம்புனான் மாவட்டத்தில் அமைந்து உள்ள ஒரு வனக்காப்பகம் ஆகும். 

1984-ஆம் ஆண்டு இந்தப் பகுதியில் ஏராளமாகக் காணப்படும் ராபிலேசியா *(Rafflesia pricei)* மலர்களைப் பாதுகாக்க, இந்த வனப் பாதுகாப்பகம் சபா வனத் துறையால் *(Sabah Forestry Department)* நிறுவப்பட்டது. 

## பொது

இந்த வனக் காப்பகத்தைப் பன்னாட்டு இயற்கைப் பாதுகாப்புச் சங்கம் *(International Union for Conservation of Nature - IUCN),* ஒரு பாதுகாப்பு காப்பகமாக அறிவித்து உள்ளது. இந்த வனக் காப்பகத்தின்பரப்பளவில் 356 ஹெக்டர்.

தம்புனான் நகரத்தின் புறநகர்ப் பகுதியில் இந்த வனக் காப்பகம் உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது. 

## காட்சியகம்

File:RAFFLESIA TUAN-MUDAE.jpg|ராபிலேசியா மலர் 1
File:Rafflesia-arnoldii.jpg|ராபிலேசியா மலர் 2
File:Stamp of Indonesia - 1992 - Colnect 252781 - Corpse lily Rafflesia arnoldii.jpeg|இந்தோனேசியா ராபிலேசியா மலர் அஞ்சல்தலை
File:Rafflesia arnoldii Bengkulu 03.jpg|ராபிலேசியா மலர் 3


## ராபிலேசியா தகவல் மையம்

கோத்தா கினபாலுவில் இருந்து தம்புனான் செல்லும் சாலையில் ராபிலேசியா தகவல் மையம் *(Rafflesia Information Centre)* எனும் பெயரில் ஒரு தகவல் அலுவலகத்தை அமைத்து உள்ளார்கள்.

## மேற்கோள்கள்

## மேலும் காண்க
மலேசியத் தேசியப் பூங்காக்களின் பட்டியல்

## வெளி இணைப்புகள்

* 

பகுப்பு:சபா
பகுப்பு:மலேசியப் பூங்காக்கள்
பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசிய சுற்றுலாத் தலங்கள்
கால்லியாஸ் அமைதி உடன்பாடு

**கால்லியாஸ் அமைதி உடன்பாடு** (*Peace of Callias*) என்பது கிமு 449 இல் டெலியன் கூட்டணி ( ஏதென்ஸ் தலைமையிலானது) மற்றும் பாரசீகம் ஆகியவற்றுக்கு இடையேயான கிரேக்க பாரசீகப் போர்களை முடிவுக்குக் கொண்டுவந்த அமைதி  ஒப்பந்தமாகும் . அகாமனசியப் பாரசீகத்துக்கும் கிரேக்க நகர அரசுகளுக்கும் இடையிலான முதல் சமரச உடன்படிக்கையாகயாக இது உருவானது.

ஏதெனிய அரசியல்வாதியான கால்லியாசால் இந்த அமைதி பேச்சுவார்த்தை நடத்தப்பட்டது. கிமு 479 இல் செர்கசின் படையெடுப்பின் முடிவிற்குப் பிறகு பாரசீகம் தொடர்ந்து கிரேக்கர்களிடம் தங்கள் கட்டுப்பாட்டுப் பகுதிகளை இழந்தது. ஒப்பந்தத்தின் சரியான காலம் விவாதத்துக்கு உரியது. இருப்பினும் இது பொதுவாக கிமு 469 அல்லது 466 இல் யூரிமெடோன் போர் அல்லது 450 இல் சைப்ரஸ் சலாமிஸ் போருக்குப் பிறகு இருக்கலாம் எனப்படுகிறது. கால்லியாஸ் அமைதி உடன்பாடானது சின்ன ஆசியாவில் உள்ள ஐயோனியா நகர அரசுகளுக்கு சுயாட்சியை வழங்கியது, ஏஜியன் கடற்கரையின் மூன்று நாட்களுக்குள் பாரசீக ஆளுநர்கள் அத்துமீறி நுழைவதைத் தடைசெய்தது மற்றும் ஏஜியனில் இருந்து பாரசீகக் கப்பல்களை தடை செய்தது. ஏதென்சானது சின்ன ஆசியா, சைப்பிரசு, லிபியா அல்லது எகிப்தில் பாரசீக  உடமைகளில் தலையிடுவதில்லை என்று ஒப்புக்கொண்டது  (அந்த நேரத்தில் ஏதென்ஸ் பாரசீகத்திற்கு எதிரான எகிப்திய கிளர்ச்சிக்கு உதவிய கடற்படையை இழந்தது).

## குறிப்புகள்

பகுப்பு:டெலியன் கூட்டணியின் போர்கள்
பகுப்பு:அகாமனிசியப் பேரரசின் ஒப்பந்தங்கள்
பாப்பசின் திணிவுமையத் தேற்றம்

கணிதத்தில் **பாப்பசின் திணிவுமையத் தேற்றம்** (*Pappus's centroid theorem*) என்பது சுழற்சியினால் உருவாகும் மேற்பரப்புகள் மற்றும் திண்மங்களின் மேற்பரப்பளவையும் கன அளவையும் பற்றிய விவரங்களைக் குறிப்பிடும் இரு தொடர்புள்ள தேற்றங்களுள் ஒன்றைக் குறிக்கும். இத்தேற்றம் பாப்பசின் தேற்றம், கல்தினசு தேற்றம், பாப்பசு-கல்தினசு தேற்றம் (*Guldinus theorem*, *Pappus–Guldinus theorem*, *Pappus's theorem*) என்றும் அழைக்கப்படுகிறது.

இந்தத் தேற்றங்கள், அலெக்சாந்திரியாவின் பாப்பசு மற்றும் பால் கல்தின் எனும் இரு அறிஞர்களால் கண்டறியப்பட்டதாகக் கருதப்படுகிறது. இத்தேற்றங்களின் கூற்றுகள் முதன்முதலாக 1659 இல் அச்சில் காணப்பட்டதென்றாலும் அதற்கும் முன்பாகவே, 1615 இல் கெப்லராலும் 1640 இல் கல்தினாலும் அறியப்பட்டிருந்தது.

## முதல் தேற்றம்
பாப்பசின் முதல் தேற்றத்தின் கூற்று:
:*C* என்ற வளைவரையை, அந்த வளைவரைக்கு வெளிப்புறமாகவும் அதே தளத்திலும் அமைந்த ஒரு சுழற்சி அச்சைப் பொறுத்துச் சுழற்றுவதனால் உருவாகும் சுழற்சி மேற்பரப்பின் மேற்பரப்பளவு *A* இன் அளவானது, சுழலும் வளைவரையின் வில்லின் நீளம் (*s*) மற்றும் சுழற்சியின் போது அதன் திணிவு மையம் பயணிக்கும் தூரம் (*s*) இரண்டின் பெருக்குத்தொகைக்குச் சமமாக இருக்கும்.

: A = sd.

எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் மேற்பரப்பளவு:

: A = (2\pi r)(2\pi R) = 4\pi^2 R r.

## இரண்டாவது தேற்றம்
பாப்பசின் இரண்டாவது தேற்றக் கூற்று:
:*F* என்ற தள வடிவை அதற்கு வெளிப்புறம் அமைந்த ஒரு அச்சைப் பொறுத்து சுழற்றுவதால் உண்டாகும் திண்மத்தின் கன அளவு *V* ஆனது, *F* இன் பரப்பளவு *A* மற்றும் சுழற்சியின் போது அதன் திணிவு மையம் பயணிக்கும் தூரம் (*d*) இரண்டின் பெருக்குத்தொகைக்குச் சமமாக இருக்கும். (தள வடிவம் *F* இன் திணிவு மையமும், அதன் வரம்பு வளைவரை *C* இன் திணிவு மையமும் வெவ்வேறானவை) 

: V = Ad.

எடுத்துக்காட்டாக, சிறு ஆரம் *r* ; பெரிய ஆரம் *R* கொண்ட ஒரு உருள்வளையத்தின் கனவளவு:

: V = (\pi r^2)(2\pi R) = 2\pi^2 R r^2.

மேலுள்ள உருள்வளையத்தின் கனவளவு அறிஞர் கெப்லரால் நுண்ணளவுகளைப் பயன்படுத்திக் கண்டறியப்பட்டது.

## அடிக்குறிப்புகள்

## மேற்கோள்கள்

## வெளியிணைப்புகள்

*

பகுப்பு:வடிவவியல் தேற்றங்கள்
பகுப்பு:வடிவவியல் மையங்கள்
இரண்டாம் கால்லியாஸ்

**கால்லியாஸ்** (*Callias II*,   **Καλλίας**   ) என்பவர் ஒரு பண்டைய கிரேக்க அரசியல்வாதி, போர் வீரர், இராசதந்திரி ஆவார். இவர் கிமு 5 ஆம் நூற்றாண்டில் செயல்பட்டவர். இவரது தாத்தா, முதலாம் கால்லியாஸ்  மற்றும் இவரது பேரன், மூன்றாம் கால்லியாஸ்  ஆகியோரிடமிருந்து இவரை வேறுபடுத்துவதற்காக இவர் பொதுவாக **கால்லியாஸ் II** என்று அழைக்கப்படுகிறார். 

அரசுக்கு சொந்தமான வெள்ளிச் சுரங்கமான லாரியனுக்கு அடிமைகளை வழங்கிய பணக்கார ஏதெனியன் குடும்பத்தில் பிறந்த ஏதென்சின் பணக்காரர்களில் ஒருவராக இவர் இருந்தார்.  காலியாஸ் மராத்தான் போரில் (490) போர் புரிந்தார்.  போருக்குப் பிறகு, ஒரு எதிரி சிப்பாய் காலியாசை ஒரு மன்னராக கருதி குழப்பி, பெரிய அளவிலான தங்கம் மறைத்து வைக்கப்பட்டுள்ள பள்ளம் எங்கு உள்ளது என்று காட்டினார் என்று புளூட்டாக் கூறுகிறார். காலியஸ் அந்த மனிதனைக் கொன்று, புதையலை இரகசியமாக எடுத்துச் சென்றதாகக் கூறப்படுகிறது. இருப்பினும் இந்த நிகழ்வு குறித்து வதந்தி பரவியது இதனால் நகைச்சுவைக் கவிஞர்கள் இவரது குடும்பத்திற்கு *லாக்கோபுளூட்டி* அல்லது "பள்ளத்தால் வளப்படுத்தப்பட்டவர்கள்" என்ற பெயரைக் கொடுத்தனர். அவரது மகன், இப்போனிகஸ், ஒரு இராணுவ தளபதி.

மில்டியாடீசு இறந்த நேரத்தில், சிமோனின் சகோதரியான எல்பினிசை திருமணம் செய்ய விரும்பிய கல்லியாஸ் அதற்கு ஈடாக சிமோன் தனது தந்தையிடமிருந்து மரபுரிமையாக பெற்ற கடனைச் செலுத்த முன்வந்தார். அதற்கு  சிமோன் ஒப்புக்கொண்டார்.

இந்த காலகட்டத்தில் ஏதென்சின் திறமையான தலைவராக இருந்த பெரிக்கிள்சின் ஆதரவாளரான கல்லியாஸ், ஏதென்சு மற்றும் டெலியன் கூட்டணியின் தூதுவராகவும் இருந்தார்.  கிமு 461 இல் இவர் பாரசீக மன்னர் முதலாம் அர்தசெர்க்சசிடம் தூதராக  ஒரு பயணத்தை மேற்கொண்டார். 

சிமோனின் மரணத்திற்குப் பிறகு, கிமு 449 இல்   இவர் சூசாவுக்குச் சென்று முதலாம் அர்தசெர்க்சசுடனான அமைதி ஒப்பந்தத்தை முடித்தார்  இது கால்லியாஸ் அமைதி உடன்பாடு என்று அறியப்படுகிறது. இந்த ஒப்பந்தம் கிரேக்க பாரசீகப் போரை முடிவுக்குக் கொண்டுவந்தது மற்றும் பாரசீக தாக்குதல்களிலிருந்து சின்ன ஆசியாவில் இருந்த கிரேக்க நகர அரசுகளை பாதுகாத்தது.  ரெஜியன் மற்றும் லியோன்டினோய் உடனான சமாதான உடன்படிக்கைகளுக்கும், முப்பது ஆண்டு அமைதி ஒப்பந்தம் என அழைக்கப்படும் எசுபார்த்தாவுடனான அமைதி உடன்படிக்கைக்கும் காலியாஸ் காரணமாக இருக்கலாம். 

ஏதென்சுக்குத் திரும்பிய காலியஸின் தலைவிதி ஒரு மர்மமாகவே உள்ளது மேலும் இவரது பிற்கால ஆண்டுகள் பற்றிய தகவல்கள் துண்டு துண்டாக மட்டுமே உள்ளன. சில ஆதாரங்கள்  அர்தர்செர்க்சிடம் சென்ற இவரது பணி வெற்றியடையவில்லை என்றும், ஏதென்சுக்கு திரும்பியவுடன் இவர் தேசத்துரோகக் குற்றம் சாட்டப்பட்டு ஐம்பது தாலந்துகள் அபராதம் விதிக்கப்பட்டார் என்றும் குற்றம் சாட்டப்படுகிறது.  மற்றவர்கள் கூற்றின்படி,   ஏதெனியர்கள் அமைதி உடன்படிக்கையைக் கொண்டுவந்த கலியாசுக்கு சிறப்பு மரியாதை அளித்தனர் என்கின்றனர்.

கலியாஸின் மகன் இப்போனிகஸ் ஒரு குறிப்பிடத்தக்க இராணுவத் தலைவராகவும் இருந்தார், மேலும் அவர் "கிரீஸ் நாட்டின் பணக்காரர்" என்று அறியப்படார். 

## குறிப்புகள்

பகுப்பு:கிரேக்க பாரசீகப் போர்களின் நபர்கள்
கினபாத்தாங்கான் வனவிலங்கு சரணாலயம்

**கினபாத்தாங்கான் வனவிலங்கு சரணாலயம்** (மலாய்: *Santuari Hidupan Liar Kinabatangan*; ஆங்கிலம்: *Kinabatangan Wildlife Sanctuary*) என்பது மலேசியா, சபா மாநிலம், சண்டக்கான் பிரிவு, கினபாத்தாங்கான் மாவட்டத்தில் அமைந்து உள்ள ஒரு வனவிலங்கு சரணாலயம் ஆகும். 

1997-ஆம் ஆண்டில், கினபாத்தாங்கான் ஆற்றுப் படுகையில் உள்ள 270 ச.கி.மீ. (104 சதுர மைல்) பரப்பளவு மழைக்காடுகள் பாதுகாக்கப்பட்ட பகுதிகளாக அறிவிக்கப்பட்டன. 1999-ஆம் ஆண்டில், மேலும் கூடுதலாக 28,000 ஹெக்டேர் (69,190 ஏக்கர்) பரப்பளவு மழைக்காடுகள் அந்தச் சரணாலயத்தின் கீழ் கொண்டு வரப்பட்டன

2001-ஆம் ஆண்டில், அரசு சாரா நிறுவனங்களின் முயற்சியின் மூலமாக, கீழ் கினபாத்தாங்கான் ஆற்றுப் படுகையில் பறவைகளின் சரணாலயப் பகுதி உருவாக்கப்பட்டது.

## பொது

உலகில் இரண்டு இடங்களில் மட்டுமே, பத்து வகையான ஓராங் ஊத்தான் (Orangutan) மனித குரங்கினங்கள் ஒன்றாக இணைந்து வாழ்கின்றன. அந்த இடங்களில், இந்தக் கினபாத்தாங்கான் வனவிலங்கு சரணாலயமும் ஒன்றாகும். 

மேலும் 50 வகையான பாலூட்டிகள்; 200 வகையான பறவைகள்; தும்பிக்கை குரங்குகள் (Proboscis monkeys); சபா குள்ள யானைகள் (Sabah Pygmy elephants); சுமத்திரா காண்டாமிருகங்கள்; நீள்மூக்கு கொக்குகள்; பாம்புத் தாராக்கள்; மரத் தலையன் பறவைகள்; இந்தச் சரணாலயத்தில் பாதுகாக்கப் படுகின்றன.

கினபாத்தாங்கான் பகுதியில் கோமந்தோங் எனும் பெயரில் ஒரு மலை உள்ளது. அந்த மலையில் மிகப்பெரிய சுண்ணங்கல் குகைகள் உள்ளன. அவற்றின் பெயர் கோமந்தோங் குகைகள் (Gomantong Caves). 

### ஒராங் ஊத்தான் பாதுகாக்கப்பட்ட பகுதி

கோமந்தோங் குகைகளைச் சுற்றியுள்ள பகுதிகள் ஒராங் ஊத்தான் மனிதக் குரங்குகளுக்குப் பாதுகாக்கப்பட்ட பகுதியாக அறிவிக்கப்பட்டு உள்ளது. 

பல நூற்றாண்டுகளாக, கோமந்தோங் குகைகள் அவற்றின் கூட்டு உழவாரன் பறவைகளின் கூடுகளுக்கு புகழ்பெற்றவை. இந்தக் கூடுகள் பறவை கூடு சூப் தயாரிப்பிற்காக அறுவடை செய்யப் படுகின்றன.

## மேற்கோள்கள்

## மேலும் காண்க
மலேசியத் தேசியப் பூங்காக்களின் பட்டியல்

## வெளி இணைப்புகள்

* 

பகுப்பு:சபா
பகுப்பு:மலேசியப் பூங்காக்கள்
பகுப்பு:மலேசியாவில் உள்ள தேசியப் பூங்காக்கள்
மறைமலை அடிகள் பாலம்

**மறைமலை அடிகள் பாலம்** (முன்பு **மர்மலாங் பாலம்** ) என்பது, அண்ணாசாலையில் அமைந்துள்ள, அடையாறு ஆற்றின் வடக்கு மற்றும் தெற்கு கரைகளை இணைக்கும்  சாலைப் பாலமாகும்.
thumb|''மர்மலாங் பாலம், முன்புறத்தில் ஒரு சிப்பாய் மற்றும் பூர்வீக குடிகள்'', 1783, வில்லியம் ஹாட்ஜஸ், பிரித்தானிய கலைக்கான யேல் மையம்

## வரலாறு
அடையாறு ஆற்றின் குறுக்கே அமைந்துள்ள இந்த மிகப் பழமையான மர்மலாங் பாலம், ஆர்மீனிய வணிகரான கோஜா பெட்ரஸ் உஸ்கான் (ஆங்கிலம்: Coja Petrus Uscan) என்பவரால் 1728 ஆம் ஆண்டில், ஒரு லட்ச ரூபாய் செலவில் கட்டப்பட்டது. அருகில் உள்ள மாம்பலம் கிராமத்தின் பெயரால் இந்தப் பாலம் பெயரிடப்பட்டது. இது மர்மலான் அல்லது மர்மலாங் என்று ஆங்கிலத்தில் அழைக்கப்பட்டது. இந்தப் பாலம் பழுதடைந்தததால் 1966 ஆம் ஆண்டு புதிய பாலம் கட்டப்பட்டது.  புதிய பாலத்திற்கு தமிழாசிரியரும், தூய தமிழ் இயக்கத்தின் ஆதரவாளருமான மறைமலை அடிகளின் பெயர் சூட்டப்பட்டுள்ளது .

சைதாப்பேட்டை பேருந்து நிலையத்தை ஒட்டிய பாலத்தின் வடக்கு முனையில் உஸ்கான் பாலம் கட்டியதை நினைவு கூரும் விதமாக ஒரு பெயர்பலகை காணப்படுகிறது.

## மேற்கோள்கள்

## உசாத்துணை
* 

பகுப்பு:சென்னையின் பாலங்களும் மேம்பாலங்களும்
பெரியார் பாலம்

thumb|250x250px| பெரியார் பாலத்தின் ஒரு காட்சி
**பெரியார் பாலம்**, முன்பு **செயின்ட் ஜார்ஜ் பாலம்** மற்றும் **திருவல்லிக்கேணி பாலம்** என்று அழைக்கப்பட்டது, இது இந்தியாவின் சென்னை நகரில் உள்ள ஒரு கற்காரையாலான ஆற்றுப் பாலமாகும். இது தீவுத்திடலின் தெற்குப்பகுதியை, நகரின் சுற்றுப்புறங்களுடன் இணைப்பதற்காக கூவம் ஆற்றின் குறுக்கே கட்டப்பட்டுள்ளது.

## வரலாறு
பெரியார் பாலம் 1805 ஆம் ஆண்டு புனித ஜார்ஜ் என்ற பெயரில் பாலமாக கட்டப்பட்டது. புனித ஜார்ஜ் கோட்டையிலிருந்து திருவல்லிக்கேணியின் சுற்றுப்புறத்தை அணுகுவதற்கான பாலம் என்பதால், இது திருவல்லிக்கேணி பாலம் என்றும் அழைக்கப்பட்டது. இப்பாலம் 1920 ஆம் ஆண்டுகளில் மீண்டும் கட்டப்பட்டது. இந்தியா சுதந்திரம் அடைந்த பிறகு, புனித ஜார்ஜ் பாலம், ***பெரியார் பாலம்*** என பெயர் மாற்றம் செய்யப்பட்டது.

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
எல்பின்ஸ்டோன் பாலம்

thumb| தி இல்லஸ்ட்ரேட்டட் லண்டன் நியூஸ், 1851-ல் வெளியான, எல்பின்ஸ்டோன் பாலத்தின் புகைப்படம்
**எல்பின்ஸ்டோன் பாலம்** (*Elphinstone Bridge, Chennai*) என்பது இந்தியாவின் சென்னையில் அடையாறு ஆற்றின் குறுக்கே கட்டப்பட்டுள்ள பாலமாகும். இப்பாலம் 1840ஆம் ஆண்டு கட்டப்பட்டது. அப்போதைய இந்திய கவர்னர் ஜெனரலின் நினைவாகப் இப்பாலத்திற்கு பெயரிடப்பட்டது. இந்த பாலம் தற்போது பயன்பாட்டில் இல்லை. இதனையொட்டி புதிதாகக் கட்டப்பட்டு பயன்பாட்டில் உள்ள பாலத்திற்கு திரு. வி. க. பாலம் என்று பெயர் சூட்டப்பட்டுள்ளது.

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
பால் டானோ

**பால் பிராங்க்ளின் டானோ** () (பிறப்பு: சூன் 19, 1984) என்பவர் அமெரிக்க நாட்டு நடிகர் ஆவார். இவர் 2000 ஆம் ஆண்டில் தி நியூகமர்ஸ் என்ற திரைப்படத்தில் அறிமுகமாகும் முன் பிராடுவே என்ற நாடக அரங்கத்தில் தனது நடிப்பு வாழ்க்கையைத் தொடங்கினார்.

2001 இல் எல்.ஐ.இ. என்ற படத்தில் நடித்ததற்காக சிறந்த அறிமுக நடிப்புக்கான இன்டிபென்டன்ட் ஸ்பிரிட் விருதை வென்றார். 2006 இல் லிட்டில் மிஸ் சன்ஷைன் என்ற படத்தில் டுவைன் ஹூவர் என்ற கதாபாத்திரத்தில் நடித்ததற்காக பாராட்டுகளைப் பெற்றார். அதைத் தொடர்ந்து 2007 இல் தேர் வில் பி ப்ளட் என்ற திரைப்படத்தில் பால் மற்றும் எலி போன்ற இரட்டை வேடங்களில் நடித்ததற்காக இவர் சிறந்த துணை நடிகருக்கான பாஃப்டா விருதுக்கு பரிந்துரைக்கப்பட்டார். இதை தொடர்ந்து 12 இயர்ஸ் எ சிலேவ் (2013), லவ் அண்ட் மெர்சி (2015), தி பேட்மேன் (2022) போன்ற பல திரைப்படங்களில் துணைக்கதாபாத்திரங்களில் நடித்துள்ளார்.

## ஆரம்ப கால வாழ்க்கை
டானோ சூன் 19, 1984  இல் நியூயார்க் நகரில் ஒரு இல்லத்தரசியான கிளாடிஸ் (நீ பிப்) மற்றும் நிதி ஆலோசகரான பால் ஏ. டானோ ஆகியோருக்கு மகனாகப் பிறந்தார். இவருக்கு சாரா என்ற தங்கை உண்டு. இவர் தனது குழந்தைப் பருவத்தின் முதல் சில ஆண்டுகளை நியூயார்க் நகரில் கழித்தார் மற்றும் ஆரம்பக்கல்வியை பிரவுனிங் பள்ளியில் பயின்றார். இவரது குடும்பம் இவர் குழந்தையாக இருந்தபோது நியூ கானானுக்கு குடிபெயர்ந்தது, இறுதியாக கனெக்டிகட்டின் வில்டனில் குடியேறியது. அதைத் தொடர்ந்து வில்டன் உயர்நிலைப் பள்ளியில் தனது கல்வியைத் தொடர்ந்தார், 2002 இல் பட்டம் பெற்றார் மற்றும் நியூயார்க் நகரத்தில் உள்ள யூஜின் லாங் கல்லூரியில் பயின்றார்.

## மேற்கோள்கள்

## வெளியிணைப்புகள்
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:அமெரிக்க நாடக நடிகர்கள்
பகுப்பு:அமெரிக்க குழந்தை நட்சத்திரங்கள்
மினர்வராயா முத்துராஜா

***மினர்வராயா முத்துராஜா*** (*Minervarya mudduraja*) என்பது முத்து ராஜா பெஜர்வர்யா, முத்துராஜா மட்டைப்பந்து தவளை என்றும் அழைக்கப்படுகிறது. இது இந்தியாவின் மேற்குத் தொடர்ச்சி மலைகளில் மட்டுமே காணப்படும் தவளைச் சிற்றினமாகும். மடிக்கேரியை நிறுவிய 17ஆம் நூற்றாண்டின் ஆட்சியாளர் முத்துராஜாவின் நினைவாக இது பெயரிடப்பட்டது.

## விளக்கம்
*மினர்வராயா முத்துராஜா* என்பது மேற்குத் தொடர்ச்சி மலையின் மையப்பகுதிகளில் காணப்படும் *மினர்வராயா* பேரினத் தவளைகளில் பெரியது ஆகும். பெண் தவளையின் ஒற்றை மாதிரி மற்றும் கூடுதாலக கிடைத்த மூன்று பெண் தவளைகளின் அடிப்படையில் இந்த சிற்றினம் விவரிக்கப்பட்டுள்ளது. பெண்களின் இனப்புழை துவாரத்தின் சராசரி நீளம்  ஆகும். நீளமான தோல் முகடுகள் முதுகில் காணப்படுகின்றன. மேலும் இவை பெரும்பாலும் நான்கு வரிசைகளில் ஒரு தலைகீழ் ஆங்கில எழுத்தான ’வி’ வடிவில் மையத்தில் காணப்படுகிறது. தலை நீளத்தை விட அகலமாகக் காணப்படுகிறது. செவிப்பறை பெரியது மற்றும் தனித்துவமானது.

## வாழ்விடம் மற்றும் பரவல்
இது சாலையோரங்களிலும், ஈரநிலங்களைச் சுற்றியும் காணப்படுகிறது. இது தற்போது கர்நாடகாவில் உள்ள முடிகெரே மற்றும் மடிக்கேரியில் காணப்படுகிறது. 

## மேற்கோள்கள்

## வெளி இணைப்புகள்

* AmphibiaWeb: நீர்வீழ்ச்சி உயிரியல் மற்றும் பாதுகாப்பு பற்றிய தகவல்

பகுப்பு:தவளைகள்
இரானாவ்

**இரானாவ்** அல்லது **ரானாவ்** என்பது (மலாய்: *Pekan Ranau*; ஆங்கிலம்: *Ranau Town*) மலேசியா, சபா மாநிலம், மேற்கு கரை பிரிவு, இரானாவ் மாவட்டத்தின் தலைநகரம் ஆகும். இந்த நகரில் டூசுன் சமூகத்தினர் பெரும்பான்மையினர் வாழ்கிறார்கள். 

இரானாவ் நகரம், அதன் மலைப்பகுதிகளில் இருந்து கிடைக்கும் காய்கறிகள் மற்றும் நறுமண உள்ளூர்த் தேயிலைப் பொருள்களுக்குப் பிரபலமானது.

தென்கிழக்கு ஆசியாவின் மிக உயரமான மலையான கினபாலு மலைத் தொடரின் அடிவாரப் பகுதியில்; கோத்தா கினபாலு நகரில் இருந்து 124 கி.மீ. தொலைவில்  இரானாவ் அமைந்து உள்ளது. 
 
## பொது
**இரானாவ்** (*Ranau*) என்றால் *ஈரமான நெல் வயல்* என்று பொருள். பரந்த பள்ளத்தாக்கின் வளமான சமவெளிகளில் மக்கள் நீண்ட காலமாக வாழ்ந்து இருக்க வேண்டும். அதனால் அந்தப் பெயர் வைக்கப்பட்டு இருக்கலாம்.

முன்பு காலத்தில் சுற்றியுள்ள மலைகளில் டூசுன் மக்கள் வாழ்ந்து உள்ளனர். மலைகளின் சரிவுகளில் நெல் பயிரிட்டுள்ளார்கள். ரானாவுக்கு அருகில் குண்டசாங் நகரம் உள்ளது. இந்த நகரைச் சபாவின் *காய்கறி மூலதனம்* என்றும் அழைக்கிறார்கள். 

## வரலாறு
### சண்டாக்கான் மரண அணிவகுப்பு

இரானாவ் நகருக்கு அருகில் ஆஸ்திரேலிய போர் நினைவுச்சின்னம் உள்ளது. இந்த நினைவுச் சின்னம் ஆஸ்திரேலியப் போர்க் கைதிகளின் மரண அணிவகுப்பைக் குறிக்கிறது.

ஜப்பானியரின் ஆட்சிக் காலத்தில் சபா, சண்டாக்கான் சிறைச்சாலையில் இருந்து, 260 கி.மீ. தொலைவில் இருந்த இரானாவ் நகரத்திற்கு, ஆஸ்திரேலியப் போர்க்கைதிகள் கால்நடையாக நடக்க வைக்கப் பட்டார்கள். அந்த நிகழ்ச்சியைச் *சண்டாக்கான் மரண அணிவகுப்பு* *(Sandakan Death Marches)* என்று அழைக்கிறார்கள். அந்த மரண அணிவகுப்பில் 2300 பேர் இறந்தார்கள்.

### இரானாவ் சிறைச்சாலை

ஜப்பானியர்களின் ஆட்சி காலத்தில் சண்டக்கான் நகரில் பிரித்தானிய, ஆஸ்திரேலியப் போர்க் கைதிகளுக்காக ஒரு சிறைச்சாலை உருவாக்கப்பட்டது. அந்தச் சிறைச்சாலையில் இருந்த கைதிகள் மிகவும் கொடூரமான முறையில் நடத்தப்பட்டனர். 

கூட்டுப் படைகளின் விமானத் தாக்குதல்களைத் தவிர்ப்பதற்காக அந்தச் சிறைச்சாலை, 260 கி.மீ. தொலைவில் இருந்த இரானாவ் உள் பகுதிக்கு மாற்றம் செய்யப்பட்டது.

அப்போது சண்டாக்கான் சிறைச்சாலையில் 2504 கைதிகள் இருந்தனர். ஏற்கனவே பல ஆயிரம் பேர்,  சப்பானியர்களின் சித்ரவதைகளினால் இறந்து விட்டனர். எஞ்சியவர்கள் இரானாவ் எனும் இடத்திற்கு கால்நடையாக நடக்க வைக்கப் பட்டனர். 

அந்த நிகழ்ச்சியைச் சண்டாக்கான் மரண அணிவகுப்பு என்று அழைக்கிறார்கள். போர்க் கைதிகளில் ஆறே ஆறு பேர்தான் தப்பிப் பிழைத்தனர். மற்றவர்கள் அனைவரும் நடைபாதையிலேயே இறந்து போயினர்.

## காலநிலை
இரானாவ் வெப்பமண்டல மழைக்காடு காலநிலையைக் கொண்டது. ஆண்டு முழுவதும் அதிக மழைப்பொழிவைக் கொண்டுள்ளது.

## மேற்கோள்கள்

## மேலும் காண்க

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
சுபன்சிரி ஆற்றுப் பாலம்

**சுபன்சிரி ஆற்றுப் பாலம்** (*Subansiri river bridge*) இந்தியாவின் அருணாச்சலப் பிரதேசத்தில் உள்ள சுபன்சிரி ஆற்றின் மீது கட்டப்பட்டுள்ளது. இந்திய சீன கட்டுப்பாட்டு எல்லைகளைப் பிரிக்கும் உண்மையான கட்டுப்பாட்டுக் கோட்டுக்கு அருகில் எல்லைச் சாலை அமைப்பு இப்பாலத்தைக் கட்டியுள்ளது. பாலத்தை அருணாச்சலப் பிரதேச முதல்வர் பெமா காண்டு காணொளிக் காட்சி மூலம் திறந்து வைத்தார். சுபன்சிரி ஆற்றின் இருபுறமும் உள்ள டபோரியோ மற்றும் பிற கிராமங்களை  இணைப்பதில் பாலம் முக்கியப் பங்கு வகிக்கிறது. இவர்களுக்கு இடையேயான ஒரே தகவல் தொடர்பு ஊடகமாகவும் இப்பாலம் திகழ்கிறது. 430 அடி நீளம் கொண்ட இப்பாலத்திற்கு  புனரமைப்பு தேவைப்பட்ட போது  ஒப்புதல் பெறப்பட்டு கட்டுமானம் மார்ச் 17 அன்று தொடங்கி 27 நாட்களில் ஏப்ரல் 14 அன்று முடிக்கப்பட்டது. புனரமைப்பிற்குப் பிறகு, பாலம் 40 டன் கனரக வாகனங்களுக்குப் பயன்படுகிறது. முன்னதாக இந்த அளவு 24 டன்னாக  இருந்தது.  சம்மு காசுமீர் பகுதியில் பயங்கரவாதிகளுடன் போரிட்டு தனது இன்னுயிரை இழந்த தியாகியான ஆங்பான் தாதாவின் நினைவாக பாலத்திற்கு அவர் பெயரிடப்பட்டது.

## மேற்கோள்கள்


பகுப்பு:அருணாச்சலப் பிரதேசத்தில் போக்குவரத்து
பகுப்பு:பாலங்கள்
செமிதாங்கு

**செமிதாங்கு** (*Zemithang*) இந்தியாவின் அருணாச்சல பிரதேசத்தின் தவாங் மாவட்டத்தில் உள்ள ஒரு கிராமம் ஆகும். பாங்சென், சிமிதாங்கு கிராமம் என்ற பெயர்களாலும் அழைக்கப்படும் இக்கிராமம் பெயரிடப்பட்ட ஒரு வட்டத்தின் தலைமையகமும் ஆகும். திபெத்தில் தோன்றி வடக்கில் இருந்து கின்செமனே என்ற இடத்திற்கு அருகில் இந்தியாவிற்குள் நுழையும் நியாம்யாங்கு சூ என்ற ஆற்றின் கரையில் செமிதாங்கு கிராமம் அமைந்துள்ளது.

சீனாவின் திபெத் தன்னாட்சிப் பகுதியின் எல்லையிலும், மேற்கில் பூட்டான் எல்லையிலும் அமைந்துள்ள செமிதாங்கு வட்டம் என்பது இந்தியாவின் கடைசி நிர்வாகப் பிரிவு ஆகும். 2011 ஆம் ஆண்டு மக்கள் தொகை கணக்கெடுப்பின்படி செமிதாங்கு வட்டத்தின் 18 கிராமங்களில் மொத்தமாக 2,498 பேர் வசித்தனர். செமிதாங்கு வட்டம் மற்றும் இதன் தெற்கே உள்ள துதுங்கர் வட்டம் ஆகியவை இணைந்து ஒரு சமூக மேம்பாட்டுத் தொகுதியை உருவாக்குகின்றன.
திபெத்து, நம்கா சூ மற்றும் சும்டோராங் சூ பள்ளத்தாக்குகள் உடனான செமிதாங்கு எல்லை சீனாவுடன் சர்ச்சைக்குரியதாக உள்ளது.
## காட்சியகம்

File:Zimithang ARUNACHAL PRADESH, India.jpg|செமிதாங்கு கிராமத்திற்கு அருகில் இயற்கை
File:Zimithang.jpg|செமிதாங்கின் மலைகள்
File:Tawang district with labels.png|தவாங்கு மாவட்டம்

## மேற்கோள்கள்

பகுப்பு:அருணாசலப் பிரதேசம்
பகுப்பு:தவாங் மாவட்டம்
அப்பிச்சிமார்

இன்றைய நாமக்கல் மாவட்டத்தில் உள்ள வாழவந்தி நாட்டு பிள்ளைக்கரையாற்றூரில் புதிதாகத் திருமணமான எழுபது வேட்டுவ கவுண்டர் சமூக வாலிபப் போராளிகள் , தாரமங்கலம் அருகே ஆவணிப்பேரூரில் ஆண்ட பூவாணிய நாட்டுப் பொத்தி மன்னன் என்ற வேட்டுவருடன் நடந்த போரில், தங்கள் நண்பர்களும், கூட்டாளிகளுமான பூந்துறை நாட்டுக்கவுண்டர்களுக்காகத் தங்கள் இன்னுயிரை தியாகம் செய்தனர் . கொமாரபாளையம் ஆலத்தூரில் எல்லைப் போர் நடந்தது . இவர்களின் மணப்பெண்கள் அருகில் உள்ள காப்பறா மலையில் அவர்களுடன் சதியில் உடன்கட்டையேறி அர்த்தநாரீசுவரரை அடைந்ததாக அப்பிச்சிமார் காவியம் கூறுகிறது. 

## மசரி அம்மன்
மசரி என்ற இசுலாமிய பெண்ணின் மகன்களான தனுக்காமன், வாதுருகார் (பகதூர் கான்) என்ற இரண்டு  சகோதரர்களும்  போரில் அப்பிச்சிமாருக்காக இறந்தனர். இதனால் மசரி அம்மனுக்கு பலி பூஜைகள் உண்டு. திங்களூரில் காத்தியவாதியான பூசாரி ஆண்டமுத்துக்கவுண்டரால் மசரி அம்மனுக்கான வடக்கு பலிபூஜை வாசல் அடைக்கப்பட்டது.இவ்வழக்க்ம் நிறுத்தப்பட்டது.

## வழிபாடு
திங்களூர், சிங்காநல்லூர், ஓடப்பள்ளி மற்றும் திடுமல் ஆகிய இடங்களில் உள்ள அப்பிச்சிமார் மடங்கள் எனப்படும்  இடங்களில் இந்நாயகர்கள் தெய்வமாக வணங்கப்படுகிறார்கள். அறுபது வேட்டுவர்களும் சைவ தெய்வங்களாக இருந்தாலும், முஸ்லிம் மாவீரர்களது தாயான மசரி அம்மனுக்குத் தனியாக மிருகபலி கொடுக்கப்படுகிறது. பூந்துறை நாட்டிலுள்ள கொங்கு வேளாளர் கவுண்டர் நாட்டார் மற்றும் வேட்டுவ கவுண்டர்களின் பெருந்தாலி பிரிவைச் சேர்ந்தவர்களாலும் குலதெய்வமாக வணங்கப்படுகின்றனர்.

## இலக்கியங்கள்/ஆவணங்கள்
பழங்கால காவியமான அப்பிச்சிமார் காவியம் அவர்களைப் பற்றியது.

## பிற அப்பிச்சிமார் தலங்கள்
சலங்கபாளையம் அப்பிச்சிமார்சுவாமி கோவில் 

சிங்காநல்லூர் பெரிய அப்பிச்சிமார் மடம், ஈரோடு மாவட்டம் (பெருந்துறை தாலுகா)

திங்களூர் சின்ன அப்பிச்சிமார் மடம்

திடுமல் அப்பிச்சிமார் கோயில்

கோவை அப்பிச்சிமார் கோயில்

சங்கராபாளையம் அப்பிச்சிமார் கோயில்

## பிற மசரி அம்மன் தலங்கள்
வெள்ளோடு ராசா கோயில்

மணியம்பாளையம் இராக்கியண்ணசுவாமி கோயில்

## ஆதாரங்கள்

பகுப்பு:தமிழர் நாட்டுப்புறத் தெய்வங்கள்
மெட்ராஸ் காளி பாரி

**மெட்ராஸ் காளி பாரி** (*Madras Kali Bari*) என்பது இந்தியாவின் சென்னையில் மேற்கு மாம்பலம் அருகே அமைந்துள்ள ஒரு இந்துக் கோயிலாகும். பிப்ரவரி 3, 1981 அன்று பேலூர் மடத்தில் உள்ள ராமகிருஷ்ண இயக்கத்தின் செயலாளராக இருந்த சுவாமி லோகேஸ்வரானந்த் மகராஜ் என்பவரால் நிறுவப்பட்டதும், காளி தேவிக்கு அர்ப்பணிக்கப்பட்டதுமான இந்த கோவில், கொல்கத்தாவிற்கு அருகில் உள்ள தக்ஷினேஷ்வர் காளி கோவில்  அமைப்பின்படி, சென்னை நகரத்தில் வாழும் வங்காள மொழி பேசும் மக்களால் கட்டப்பட்டுள்ளது.  

## இறைச்சேவை
இந்த கோயிலின் வளாகத்தில், தினமும் பஜனை கீதங்கள் பாடப்படுவதற்காக ஒரு தியான மண்டபம் அமைக்கப்பட்டுள்ளது.. அமாவாசை, துர்கா பூஜை மற்றும் காளி பூஜை போன்ற வங்காள பண்டிகைகளின் போது 25ஈ000 முதல் 30,000 பக்தர்கள் வரை கலந்துகொண்டு மிகப் பிரமாண்டமாக கொண்டாடி வருகின்றனர். அந்நாட்களின் போது கோவிலுக்கு வரும் அனைத்து பக்தர்களுக்கும் அன்னதானம் அல்லது இலவச உணவும் வழங்கப்பட்டு வருகிறது.

## சமுதாயச் சேவை
இக்கோவில் நிர்வாகத்தித்தினரால் பெண்களுக்கு இலவசமாக தையல் வகுப்புகள் நடத்தப்படுகின்றன, இதன்மூலம் பெண்கள் கண்ணியம் மற்றும் தற்சார்பு வாழ்க்கையை வழங்கக்கூடிய ஒரு தொழிலைத் தொடர உதவுகிறது. மேலும் ஒரு இலவச மருத்துவ சுகாதார மையத்தையும் இக்கோவில் மூலம் பராமரிக்கப்பட்டு வருகிறது. ஒவ்வொரு மாதந்தோறும் இதன் மூலம் கண் பரிசோதனை முகாம் நடத்தப்படுகிறது. இக்கோவிலின் மூலம் ஒரு தர்மசாலா (விருந்தினர் மாளிகை) வசதியையும் வழங்கி வருகிறது. இங்கு மருத்துவ சிகிச்சைக்காக சென்னை வரும் ஏழை நோயாளிகளுக்கும், தரிசனத்திற்கு வரும் பக்தர்களுக்கும் தங்கவும், தங்களை சுத்தம் செய்துகொள்ளவும் சாப்பிட்டு இளைப்பாறவும் பயன்படுகிறது. அனைவருக்குமான இலவச பொது நூலகமும் உள்ளது. ஆன்மிக சொற்பொழிவுகள், திருமணங்கள், உபநயனம், நாமகரன் விழாக்கள் உள்ளிட்ட பல்வேறு நிகழ்ச்சிகள் இங்கு நடத்தப்பட்டு வருகின்றன.

## மேற்கோள்கள்

## மேலும் பார்க்கவும்
* சென்னையில் மதம்

பகுப்பு:சென்னை மாவட்டத்திலுள்ள அம்மன் கோயில்கள்
பைராகிமடம் கோவில்

**பைராகிமடம் கோயில்** (*Bairagimadam Temple*) என்பது இந்தியாவின் சென்னை நகரத்தில் உள்ள முத்தியால்பேட்டை, பாரிமுனையின் (பழைய ஜார்ஜ் டவுன்) அருகில் அமைந்துள்ள ஓர் இந்துக் கோயிலாகும் . இந்தக் கோவில் 17-ஆம் நூற்றாண்டில், பெரி திம்மப்பாவின் மகன், கெட்டி நாராயணனால் கட்டப்பட்டது. இக்கோவிலில் வெங்கடேஸ்வரர் மூலவர் ஆவார். 17 மற்றும் 18 ஆம் நூற்றாண்டுகளின் பிரித்தானிய வரைபடங்களில் பைராகிமடம் கோவில் "லோரெய்ன் பகோடா" என்று குறிப்பிடப்பட்டுள்ளது. லோரெய்ன் என்ற சொல் நாராயணன் என்பதன் சிதைவாக இருக்கலாம் என்ற கருத்தும் நிலவுகிறது.

## மேற்கோள்கள்

* 

பகுப்பு:சென்னை மாவட்டத்திலுள்ள இந்துக் கோயில்கள்